turjo4nis/wikipedia-bn-dump-20250701 huggingface dataset:
ডেফল

ডেফল একপ্রকার সপুষ্পক বৃক্ষ। এটি ডাম্বেল, ডেমগোলা (চাকমা ভাষায়) এবং আরুয়াক (গারো ভাষায়) নামে পরিচিত। ইংরেজিতে একে ‘ফলস ম্যাংগোস্টিন’, 'মাংকি ফ্রুট'  ‘এগ ফ্রুট’ বা ‘ইয়েলো ম্যাংগোস্টিন’ নামে ডাকা হয়। এর বৈজ্ঞানিক নাম Garcinia xanthochymus যা Clusiaceae পরিবারের অন্তর্ভুক্ত। গাছটির আদি নিবাস মালয়েশিয়া।

বিস্তার 
ডেফল গাছের আদি নিবাস মালয়েশিয়া। 'Garcinia' গণভুক্ত প্রায় ১৪০ টি প্রজাতি রয়েছে। তার মধ্যে ডেফল প্রজাতিটি হাওয়াই দ্বীপে প্রথম নিয়ে যান Albert Jaeger ১৯০০ সালে।  বাংলাদেশের সিলেট,  পার্বত্য চট্টগ্রাম ও কক্সবাজারের বনাঞ্চলে ডেফল গাছ দেখা যায়। বাংলাদেশে একসময় প্রচুর ডেফল গাছ দেখা যেত, তবে বর্তমানে এর ব্যাপকতা লোপ পেয়েছে। ক্রান্তীয় ও উপক্রান্তীয় অঞ্চলে সহজেই এই গাছ জন্মানো সম্ভব। রোদেলা ও ছায়াময় উভয় জায়গাতেই এই গাছ জন্মে। এটি অনাবৃষ্টি সহনশীল।

বর্ণনা 
ডেফল গাছ সাড়ে চার থেকে সাড়ে সাত মিটার লম্বা হয়ে থাকে। এর পাতা উজ্জ্বল সবুজ, চকচকে, লম্বাটে বল্লমাকার, কিনারা খাঁজকাটা ও আগা সূঁচালো, ২০-২৪ সেমি লম্বা। এর ফুল সাদা, ১৯ মিমি ব্যাসবিশিষ্ট। ফুল ফোটে মার্চ থেকে মে মাসে। ফল মাঝারি আকারের আপেলের সমান; ৮-১০ সেমি পর্যন্ত লম্বা হতে পারে। ফলটি মসৃণ, অগ্রভাগ সূঁচালো, এবং কিছুটা বাঁকানো; কাঁচা অবস্থায় সবুজ এবং পাকলে গাঢ় হলুদ রঙের হয়।  শীতকালে গাছে যখন পাতা ঝরে যায়, তখন ফল পাকতে শুরু করে। এই ফলের শাঁস সুগন্ধযুক্ত ও রসালো। ভেতরে এক বা একাধিক বীজ থাকে। ফলের স্বাদ টক-মিষ্টি। ডেফল গাছে প্রচুর ফল হয়।  এতে যখন ফল হয়, তখন দেখতে খুবই সুন্দর দেখায়।

ব্যবহার 
দক্ষিণ পূর্ব এশিয়াতে ডেফল চাষ করা হয় এর ফলের জন্য। পাকা ডেফল অত্যন্ত টক। এটি দিয়ে জ্যাম, জেলি, আচার, জুস, সস, চাটনি, টক ডাল এবং তরকারি তৈরি করা হয়। যদিও পাকা ডেফল থেকে এর বীজ ও খোসা আলাদা করা একটু সময় সাপেক্ষ। সিলেটের বাজারে কাঁচা ডেফল বিক্রি হয়; সেখানে টক বা ডাল রান্নায় এটি ব্যাপকভাবে ব্যবহৃত হয়। বানর ও অন্যান্য পশু-পাখিরাও ডেফল খেয়ে থাকে। ডেফল গাছে পার্পল-ম্যাঙ্গোস্টিনের (Garcinia mangostana) কলম দেয়া যায়। এভাবে একই গাছে ডেফল ও ম্যাঙ্গোস্টিন উভয় ফল উৎপাদন করা যায়। শুকনো ডেফল ফলের নির্যাসকে gamboge বলা হয় যা থেকে জলরং বানানো হয়। ডেফল -এর ভেষজ গুণও রয়েছে। ডেফল থেকে xanthone নামক রাসায়নিক পদার্থ সংগ্রহ করা হয় যার মধ্যে এন্টিবায়োটিক এবং এন্টি-ম্যালেরিয়াল গুণ আছে বলে ধারণা করা হয়। ভেষজ চিকিৎসায় এর অনেক ব্যবহার হয়ে থাকে।

রাসায়নিক উপাদান 
ডেফল ফল থেকে নিম্নোক্ত রাসায়নিক উপাদানসমূহ পাওয়া যায় (Rastogi & Mehrotra, 1993): 
Xanthochymol 
isoxanthochymol 
cambogin 
volkensiflavone 
morelloflavone 
biflavones GB-1 and GB-1a 
maclurin 
1,5-dihydroxyxanthone  
1,7-dihydroxyxanthone

তথ্যসূত্র 

বাংলাদেশের ফল
বাংলার ফল
উদ্ভিদ
গাছ
ম্যাঙ্গোস্টিন

ম্যাঙ্গোস্টিন বা বেগুনি ম্যাঙ্গোস্টিন () বা কাউ এক প্রকার চিরহরিৎ, ক্রান্তীয় বৃক্ষের ফল। ম্যাঙ্গোস্টিন গাছের বৈজ্ঞানিক নাম Garcinia mangostana যার আদি নিবাস ইন্দোনেশিয়া বলে বিশ্বাস করা হয়ে থাকে। এটি প্রধানত দক্ষিণ-পূর্ব এশিয়ায় জন্মে। এছাড়া ভারতের কেরালা, দক্ষিণ আমেরিকার কলম্বিয়া, পুয়ের্টো রিকো ইত্যাদি অঞ্চলে জন্মে।  এই গাছ  লম্বা হয়ে থাকে।

খাদ্য উপাদান 
এটি অত্যন্ত পুষ্টিকর ফল। বিস্তারিত দেখুন পাশের ছকে।

চিত্রশালা

তথ্যসূত্র

বহিঃসংযোগ 

উদ্ভিদ
ক্রান্তীয় ফল
ইন্দোনেশিয়ার উদ্ভিদ
এশিয়ায় উত্‍পত্তি ফল
১৭৫৩-তে বর্ণিত উদ্ভিদ
ভোজ্য ফল
এশিয়ায় উদ্ভূত ফল
শস্য
ফলদ বৃক্ষ
উদ্ভিজ্জ রঞ্জক
১৭৫৩-এ বর্ণিত উদ্ভিদ
ওডোগোনিয়াম

ওডোগনিয়াম (ইংরেজি: Oedogonium) হল ফিলামেন্টাস সবুজ শৈবালের একটি প্রজাতি যার এককোষী পুরুত্ব বিশিষ্ট অশাখ ফিলামেন্ট বা সূত্রক রয়েছে| যদিও এটি সাধারণত জলজ উদ্ভিদের সাথে হোল্ডফাস্টের সাহায্যে যুক্ত থাকে, পাশাপাশি এটি পানিতে মুক্তভাবেও ভাসতে পারে|

তথ্যসূত্র 

শৈবাল
জীববিজ্ঞান
র্দ্জোগ্স-ছেন-দ্পোন-স্লোব

র্দ্জোগ্স-ছেন-দ্পোন-স্লোব () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।

তালিকা

তথ্যসূত্র

তিব্বতী বৌদ্ধ উপাধি
ন্যিংমা
র্দ্জোগ্স-ছেন-গ্রুব-দ্বাং

র্দ্জোগ্স-ছেন-গ্রুব-দ্বাং () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।

তালিকা

তথ্যসূত্র

তিব্বতী বৌদ্ধ উপাধি
ন্যিংমা
ঙ্গেস-দোন-ব্স্তান-'দ্জিন-ব্জাং-পো

ঙ্গেস-দোন-ব্স্তান-'দ্জিন-ব্জাং-পো () (১৭৫৯-১৭৯২) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের পঞ্চম প্রধান ছিলেন।

জন্ম ও শিক্ষা 
ঙ্গেস-দোন-ব্স্তান-'দ্জিন-ব্জাং-পো ১৭৫৯ খ্রিষ্টাব্দে তিব্বতের মেকং নদী উপত্যকায় হো-পা নামক স্থানে জন্মগ্রহণ করেন। তার পিতার নাম ছিল ব্ক্রা-শিস-'বুম ()। কম বয়সে তাকে 'গ্যুর-মেদ-থেগ-ম্ছোগ-ব্স্তান-'দ্জিন () নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। চার বছর বয়সে পে-মা-কুন-গ্রোল-র্নাম-র্গ্যাল নামক র্দ্জোগ্স-ছেন বৌদ্ধবিহারের চতুর্থ প্রধান তাকে এই বিহারে নিয়ে যান এবং তাকে শ্রমণের শপথ প্রদান করেন। পে-মা-কুন-গ্রোল-র্নাম-র্গ্যাল ছাড়াও এই সময় পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামা, দ্রি-মেদ-ঝিং-স্ক্যোং-ম্গোন-পো (), ন্যি-গ্রাগ্স-গ্দান-ত্শাব-স্কাল-ব্জাং-দোন-য়োদ (), 'বার-ছুং-ব্ক্রা-শিস-র্গ্যা-ম্ত্শো (), দ্পা'-বো-লাস-রাব-র্ত্সাল (), ব্স্তান-'দ্জিন-স্ন্যিং-পো (), নাম-ম্খা'-ম্ছোগ-গ্রুব (), 'জিগ্স-মেদ-গ্লিং-পা (), পে-মা-ম্ছোগ-গ্রুব () প্রভৃতি বৌদ্ধ সাধকেরা তার উল্লেখযোগ্য শিক্ষক ছিলেন। কুড়ি বছর বয়সে তিনি মধ্য তিব্বত যাত্রা করে গ্রুব-ছেন-পে-মা-ব্শেস-গ্ন্যেন () নামক ও-র্গ্যান-'গ্রো-'দেন-গ্লিং () বৌদ্ধবিহারের প্রতিষ্ঠাতার নিকট শিক্ষালাভ করেন। এই সময় স্মিন-গ্লিং-ম্খান-ছেন-ও-র্গ্যান-ব্স্তান-'দ্জিন-র্দো-র্জে () নামক এক বৌদ্ধ সাধকের নিকট তিনি ভিক্ষুর শপথ লাভ করেন।

তিব্বতী বৌদ্ধ ধর্মে অবদান 
১৭৭৩ খ্রিষ্টাব্দে তিনি র্দ্জোগ্স-ছেন বৌদ্ধবিহারের পঞ্চম প্রধান হিসেবে দায়িত্ব গ্রহণ করেন। তিনি ফ্যাগ-ত্শা (), স্তাগ-দ্গোন (), স্ন্যি-খোগ (), কাহ-থোগ () প্রভৃতি বৌদ্ধবিহার সম্প্রসারণে অগ্রণী ভূমিকা পালন করেন। এছাড়া তিনি র্দ্জোগ্স-ছেন বৌদ্ধবিহারে বেশ কিছু মন্দির নির্মাণ করান। তিনি ম্থোং-বা-ব্র্গ্যুদ-পা'ই-ফ্যাগ-ব্ঝেস () নামক একটি তান্ত্রিক আচারের প্রচলন করেন।

তথ্যসূত্র

আরো পড়ুন

Cuevas, Bryan. 2003. The Hidden History of the Tibetan Book of the Dead. Oxford: Oxford University Press, pp. 204–205.

১৭৫৯-এ জন্ম
১৭৯২-এ মৃত্যু
দ্জোগছেন দ্রুবওয়াং
নাম-ম্খা'-ত্শে-দ্বাং-ম্ছোগ-গ্রুব

নাম-ম্খা'-ত্শে-দ্বাং-ম্ছোগ-গ্রুব () (জন্ম-১৭৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।

সংক্ষিপ্ত জীবনী 
নাম-ম্খা'-ত্শে-দ্বাং-ম্ছোগ-গ্রুব ১৭৪৪ খ্রিষ্টাব্দে উত্তর-পূর্ব দের্গে অঞ্চলের য়িদ-লুংস () নামক স্থানে জন্মগ্রহণ করেন। তার পিতা ত্সোং-দ্পোন-ত্শে-র্গ্যাল () একজন ব্যবসায়ী ছিলেন। তার মাতার নাম ছিল ত্শে-রিং-গ্রোল-মা ()। জন্মের পর তার নাম রাখা হয় ম্গোন-পো-দোন-গ্রুব ()। পে-মা-কুন-গ্রোল-র্নাম-র্গ্যাল () নামক র্দ্জোগ্স-ছেন বৌদ্ধবিহারের চতুর্থ প্রধানের তত্ত্বাবধানে তিনি এই বিহারে শিক্ষালাভ করেন। এই বিহারে ব্শেস-গ্ন্যান-ব্স্তান-'দ্জিন () নামক এক ভিক্ষুর নিকট তিনি ব্যাকরণ, কাব্যশাস্ত্র, জ্যোতিষশাস্ত্র ও জ্যোতির্বিদ্যা সম্বন্ধে শিক্ষালাভ করেন। ১৭৫৬ খ্রিষ্টাব্দে তিনি মধ্য তিব্বত যাত্রা করে পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামার নিকট বজ্রকীলয় সম্বন্ধে শিক্ষালাভ করেন। এছাড়া দ্পা'-বো-লাস-রাব-র্ত্সাল (), 'বার-ব্লা-ব্ক্রা-শিস-র্গ্যা-ম্ত্শো (), 'গ্যুর-মেদ-কুন-ব্জাং-র্নাম-র্গ্যাল ( নামক দ্বিতীয় ঝে-ছেন-রাব-'ব্যাম্স () উপাধিধারী লামা তার উল্লেখযোগ্য শিক্ষক ছিলেন। ন্যি-স্প্রুল-কুন-ব্জাং-থেগ-ম্ছোগ-র্গ্যা-ম্ত্শো () নামক এক বৌদ্ধ লামা তাকে ভিক্ষুর শপথ প্রদান করেন। ১৭৯২ খ্রিষ্টাব্দে তিনি র্দ্জোগ্স-ছেন বৌদ্ধবিহারের ষষ্ঠ প্রধানের দায়িত্ব গ্রহণ করেন। এই সময় তিনি জ্লা-স্তোদ-য়াং-শার () নামক স্থানে ব্ক্রা-শিস-র্তেন-ছাগ্স ) বৌদ্ধবিহার স্থাপন করেন।

তথ্যসূত্র

১৭৪৪-এ জন্ম
ন্যিংমা
ঝে-ছেন-রাব-'ব্যাম্স

ঝে-ছেন-রাব-'ব্যাম্স () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি সাম্মানিক উপাধি।

তালিকা

তথ্যসূত্র

তিব্বতী বৌদ্ধ উপাধি
ন্যিংমা
মোনা বার্থেল

মোনা বার্থেল (জার্মান ভাষায়: Mona Barthel, জন্ম জুলাই ১১, ১৯৯০) একজন জার্মান পেশাদার নারী টেনিস খেলোয়াড়। বার্থেল তিনটি একক এবং একটি ডাবল শিরোপা জিতেছেন ওমেন টেনিস এ্যাসোসিয়েশন ট্যুরে। এছাড়া ইন্টারন্যাশলান টেনিস ফেডারেশন সার্কিটে তিনি পাচবার একক এবং একবার ডাবল শিরোপা অর্জন করেন। ২০১৩ এর

প্রাথমিক জীবন
মোনা বার্থেলের জন্ম জার্মানির শ্লেসভিগ-হোলস্টাইন অঙ্গরাজ্যের বাড সেগেবার্গ শহরে। তার পিতা ভোলফগাং বার্থেল ১৯৭০ সালে প্যারিসে অনুষ্ঠিত  ইউরোপিয়ান জুনিয়র অ্যাথলেটিক্স চ্যাম্পিয়নশিপের শট পুট ইভেন্ট বিজয়ী ছিলেন। বার্থেলের পরিবারে টেনিস খেলার প্রচলন ছিল। তিনি মাত্র তিন বছর বয়সে টেনিস খেলার প্রতি আগ্রহ লাভ করেন। বার্থেল তার অনুপ্রেরণা হিসেবে সাবেক বিশ্ব র‍্যাঙ্কিং-এ প্রথম অবস্থান জয়ী কিংবদন্তি স্টেফি গ্রাফের নাম উল্লেখ করেছেন। বার্থেন বাড সেগেবার্গ থেকে নয়মুন্সটারে স্থানান্তরিত হন এবং সেখান থেকে ২০০৯ সালে আবিটুর বা মাধ্যমিক শিক্ষার সমাপনী পরীক্ষা শেষ করেন।

প্রাথমিক ক্যারিয়ার
বার্থেল প্রথম আইটিএফ টুর্নামেন্ট খেলেন ২০০৭ এর জুলাই-এ ফ্রিন্টনে। এসময় তিনি চূড়ান্ট টুর্নামেন্টে খেলার জন্য নির্বাচিত হন এবং কোয়ার্টার-ফাইনালে পৌছান। কোয়ার্টারফাইনালে তিনি জেড কুর্টিসের কাছে হেরে যান। ২০০৮ এর জুলাই-এ তিনিফ্রিন্টন টুর্নামেন্টের ফাইনালে পৌছান এবং টারা মুরের কাছে পরাজিত হন। বার্থেলের প্রথম আইটিএফ টুর্নামেন্ট জয় ছিল ২০১০ এর জানুয়ারিতে। তিনি লুক্সেমবার্গের অ্যানা ক্রেমারকে পরাজিত করে চ্যাম্পিয়নশিপ জয় করেন।

তথ্যসূত্র

বহিঃসংযোগ 

 ওয়েবসাইট
 
 
 

১৯৯০-এ জন্ম
জীবিত ব্যক্তি
জার্মান টেনিস খেলোয়াড়
জার্মানির অলিম্পিক টেনিস খেলোয়াড়
জার্মান মহিলা টেনিস খেলোয়াড়
২০১২ গ্রীষ্মকালীন অলিম্পিকের টেনিস খেলোয়াড়
২০২০ গ্রীষ্মকালীন অলিম্পিকের টেনিস খেলোয়াড়
ভরপাশা ইউনিয়ন

ভরপাশাআগা বাকের খা বাকলা-চন্দ্রদ্বীপরে সবচেয়ে শক্তিশালী জমিদার ছিলেন তিনি ভরপাশা,রঙ্গশ্রী ও গারুরিয়া নিয়ে একটি বন্দর ও প্রশাসন কেন্দ্র গড়ে তোলনে এবং ১৭৪১ খ্রীঃ নিজ নামে বন্দররে নামকরণ করেন বাকেরগঞ্জ।আগাবাকেরের নামানুসারে  ১৭৯৭ খ্রীঃ ইংরেজরা বাকেরগঞ্জ জেলা সৃষ্টি করনে। ১৭৯৭ খ্রীঃ থকেে ১৯৯৩ খ্রীঃ পযন্ত বাকেরগঞ্জ জেলা নামটি ছিল।১৯৯৩ খ্রীঃ১ মার্চ  বরশিাল বিভাগ সৃষ্টির ফলে বাকেরগঞ্জ নামটি উপজেলা নামের মধ্যে সীমাবদ্ধ আছ।কালের স্বাক্ষী বহনকারী বাকেরগঞ্জ জেলার বাকেরগঞ্জ উপজলোর একটি ঐতহ্যিবাহী অঞ্চল হলো ভরপাশা ইউনযি়ন ।কাল পরিক্রমায় আজ ভরপাশা ইউনিয়ন শিক্ষা সংস্কৃত ধর্মিয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।

আয়তন 
ভরপাশা ইউনিয়নের আয়তন ৬,২০৭ একর।

প্রশাসনিক কাঠামো 
ভরপাশা ইউনিয়ন বাকেরগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এটি ৬টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল:

জনসংখ্যার উপাত্ত 
২০১১ সালের আদমশুমারি অনুযায়ী ভরপাশা ইউনিয়নের মোট জনসংখ্যা ১৮,৭৪৩ জন। এর মধ্যে পুরুষ ৮,৮৯২ জন এবং মহিলা ৯,৮৫১ জন। মোট পরিবার ৪,২৩৭টি।

শিক্ষা 
২০১১ সালের আদমশুমারি অনুযায়ী ভরপাশা ইউনিয়নের সাক্ষরতার হার ৬৩.৮%। এ ইউনিয়নে ১টি কলেজ, ৪টি মাধ্যমিক বিদ্যালয় ও ১৮টি সরকারি প্রাথমিক বিদ্যালয় রয়েছে।

হাট-বাজার 
ভরপাশা ইউনিয়নের প্রধান ৩টি হাট-বাজার হল দাদুর হাট, কৃষ্ণকাঠী বাজার এবং লক্ষ্মীপাশা বাজার।

আরও দেখুন 
 বাকেরগঞ্জ উপজেলা
 বাকেরগঞ্জ থানা
 বরিশাল জেলা

তথ্যসূত্র

বহিঃসংযোগ 

বাকেরগঞ্জ উপজেলার ইউনিয়ন
বড়দৈবাম বিলমুখ পাখি উদ্যান

বড়দৈবাম বিলমুখ পাখি উদ্যান () হচ্ছে আসামের ঘিলামরা গোগামুখ পথের সংযোগকারী  ঢকুয়াখানা ও ধেমাজি জেলার সীমান্তবর্তী বরদৈবাম নামক স্থানে  অবস্থিত একটি পাখি উদ্যান।  এই উদ্যানে বিভিন্ন ধরনের পাখির সমাগম থাকা সত্বেও বসন্ত ঋতুতে এখানে বিভিন্ন পাখির আগমন দেখা যায়। বরদৈবাম পাখি উদ্যানটি পক্ষি উদ্যানরুপে স্বীকৃতি পাওয়া অসমের দ্বিতীয় পাখি উদ্যান।

ভৌগোলিক অবস্থান
বরদৈবাম বিলমুখ পাখি উদ্যান  সমুদ্রপৃষ্ঠ থেকে ৫০-৫৫মিটার উচ্চতায় অবস্থিত। ১৯৫০ সালের ভূমিকম্পের সময় বিলটি উৎপত্তি হয়। ভূমিকম্পের কম্পন প্রবল হওয়ায় শোবনশিরি নদী দিক পরিবর্ত্তন করার ফলে বিলটির সৃষ্টি হয়। বিলটি ধেমাজী থেকে ৫০কি.মি. ও উত্তর লখিমপুর থেকে প্রায় ৪৫ কি.মি. দূরত্বে অবস্থিত। প্রকৃতিপ্রেমী ও পর্যটকদের জন্য এটি একটি মনোরম স্থান।

জলবায়ু
অঞ্চলটির জলবায়ু আর্দ্র ক্রান্তিয়। বার্ষিক বৃটিপাতের পরিমাণ ২০০০মিমি। েএখানকার সর্বনিম্ন তাপমাত্রা ৭ ডিগ্রী সেলসিয়াস ও সর্বোচ্চ তাপমাত্রা ৩৫ ডিগ্রী সেলসিয়াস।

উদ্ভিদ
বরদৈবাম বিলমুখ পাখি উদ্যানে সাধারনতঃ তৃণ ও জলজ উদ্ভিদ দেখা যায়।

আরও দেখুন
 অসমের সংরক্ষিত অঞ্চলের তালিকা
 বাংলাদেশের সংরক্ষিত এলাকার তালিকা

তথ্যসূত্র

আসামের ভূগোল
আসামের সংরক্ষিত অঞ্চল
ভারতের বিশ্ব ঐতিহ্যবাহী স্থান
ভারতের গুরুত্বপূর্ণ পাখির অঞ্চল
অসমীয়া ভাষার পাঠ্য ধারণকারী প্রবন্ধ
ধেমাজি জেলা
ডাস্ট (কমিক্স)

ডাস্ট (মূল নাম সুরাইয়া কাদির)) হল "এক্স-মেন কমিকস সিরিজের" একটি কাল্পনিক অতিমানবী চরিত্র| এক্স-মেন টিমের একজন মিউটেন্ট সদস্য হল ডাস্ট, যে কিনা বালিতে রুপান্তরিত হয়ে শত্রুর মোকাবেলা করে। আফগানিস্তানে জন্মগ্রহণকারী একজন হিজাব পরিধানকারী সুন্নি মুসলিম সুরাইয়া, যে তার অতিমানবীয় ক্ষমতার কারণে স্থানীয় নারী পাচারকারীদের নজরে পড়ে এবং তাদের আক্রমণের শিকার হয়, যারা কিনা জোরপূর্বক তার নিকাব খুলতে উদ্যত হয়, কিন্তু তাৎক্ষণিকভাবে সে "বালির ন্যায় ধুলায়" পরিণত হয়ে তাদের প্রতিহত করে | ইত্যবসরে এ ঘটনা চারদিকে ছড়িয়ে গেলে, এক্স-মেন টিম সুরাইয়ার এ ঘটনা এবং মিউটেন্ট ক্ষমতা সম্পর্কে জানতে পারে এবং সেখান থেকে তাকে উদ্ধার করে নিয়ে এসে প্রফেসর সিভিয়ারের স্কুলের ছাত্রী হিসেবে তাকে ভর্তি করে।

এক্স-মেন কমিকসের মলাটে ডাস্ট

ক্রিয়াকৌশল

টেলিভিশন, চলচ্চিত্র এবং কমিক্সে
এক্স-ম্যান অরিজিনস: উল্ভারাইন চলচ্চিত্রে ওয়িলিয়াম স্ট্রাইকারের ফ্যাসিলিটিতে বন্দী মিউট্যান্টদের একজন হিসেবে ডাস্টের ক্যামিও উপস্থিতি দেখতে পাওয়া যায়।

তথ্যসূত্র

বহিঃসংযোগ

 Dust at Marvel.com

মুসলিম সুপারহিরো
কল্পকাহিনীতে ইসলাম
কমিকে মুসলিম চরিত্র
নাগেশ্বর

নাগেশ্বর () (Mesua ferrea) হচ্ছে Calophyllaceae পরিবারের অন্তর্গত এক প্রকার চিরসবুজ বৃক্ষ। এটিকে হিন্দি ও সংস্কৃত ভাষায় নাগচম্পা বা নাগকেসর বলা হয়; যদিও 'নাগকেশর' নামে সম্পূর্ণ ভিন্ন এক প্রকার উদ্ভিদ বাংলায় পরিচিত। এছাড়া নাগলিঙ্গম নামে অন্য একটি প্রজাতি রয়েছে। অর্থাৎ, নাগেশ্বর, নাগকেশর ও নাগলিঙ্গম তিনটি ভিন্ন প্রজাতি। নাগেশ্বর হলো শ্রীলঙ্কার জাতীয় ফুল। ১৯৮৬ সালে এটিকে জাতীয় ফুল বলে ঘোষণা করা হয়। শ্রীলঙ্কায় নাগেশ্বর গাছ 'না' বৃক্ষ বলে পরিচিত।

বর্ণনা 
এই গাছ প্রায় ১০০ ফুট লম্বা হয়। গাছের গুঁড়ির পরিধি প্রায় ২ মিটার হতে পারে। এদের ডাল বেশ নরম. বাকল ০.৫ ইঞ্চি পুরু এবং লালচে। এদের কাণ্ড থেকে আঠা পাওয়া যায়। এই গাছের কাঠ বেশ শক্ত হয়। কাঠের রঙ লাল। এটি ধীর গতিতে বড় হয়। এটি শোভা বর্ধক গাছ। এর পাতা ও ফুল উভয়ই সুন্দর। ফুলে সুগন্ধ আছে। এটি এক প্রকার শোভাবর্ধক, চিরসবুজ গাছ। এর পাতা ও ফুল উভয়ই সুন্দর। পাপড়ির রঙ দুধ-সাদা ও একটু কোঁকড়ানো। নাগেশ্বর ফুলের পুংকেশরগগুলো সোনালি, যা ফুলের সৌন্দর্যে নতুন মাত্রা যোগ করেছে। সব মিলিয়ে এই ফুল বর্ণে-গন্ধে অনন্য। নাগেশ্বর ফুল সবচেয়ে বেশি ফোটে বসন্তকালে। তবে বর্ষায়ও ফুল ফুটতে দেখা যায়। ফুলে সুগন্ধ আছে। এর ফলের রং প্রথমে তামাটে, পরে ধীরে ধীরে বাদামি রং ধারণ করে। পাতাগুলো সরু ও বল্লমাকৃতি। সারা বছর নতুন নতুন পাতা গজানো এই গাছের অন্যতম বৈশিষ্ট্য। পাতার বিন্যাস ঘনবদ্ধ থাকায় গাছটি বেশ ছায়া সুনিবিড়। পিরামিড আকৃতির গঠন, কচিপাতার রংমাখা উচ্ছ্বাস, শুভ্রপুষ্পর স্নিগ্ধ শোভা ইত্যাদি কারণে পথতরু হিসেবে নাগেশ্বর অনন্য। গৃহসজ্জা ও পূজার উপকরণে এ ফুল কাজে লাগে। নাগকেশরের ফুল ভেষজগুণেও অনন্য।

বিস্তার 
এর আদি নিবাস শ্রীলঙ্কা। ১৯৮৬ সালে এটিকে সে দেশের জাতীয় ফুল হিসাবে ঘোষণা করা হয়। শ্রীলঙ্কায় নাগেশ্বর গাছ 'না' বৃক্ষ বলে পরিচিত। সমগ্র দক্ষিণ ও দক্ষিণ পূর্ব এশিয়ায় এটি প্রচুর দেখা যায়। সাগর সমতলের ১০০০ থেকে ১৫০০ মিটার উঁচুতেও এটি জন্মাতে পারে।

অন্যান্য ভাষায় নাম 
 Assamese: Nahor (নাহৰ), Nokte ( নোক্তে)
 Meghalaya (Garo): Kimde
 Bengali: Nagesar (নাগেশ্বর)
 Hindi: Gajapushpam; Nāg champa (नाग चम्पा), Nāgakesar (नाग केसर)
 Filipino: kaliuas
 Javanese: nagasari
 Kannada: Nagasampige (ನಾಗಸಂಪಿಗೆ)
 Malaysian: penaga
 Malayalam: Nagachampakam; Veila
 Marathi: Nagchafa, Thorla chafa 
 Myanmar: Kant Kaw
 Sanskrit: Champeryah; Nāgakesara; Nāgapushpa, Nāga (नाग)
 Sinhala: Nā
 Tamil: Cheru-nagapu; Sirunagappoo; Veilutta-champakam, Tadinangu, Naka
 Telugu: Nagakesara
 Thai: bunnak
 Urdu: Narmishka (नर्मिश्क)
 Vietnam: Vắp ( Theo Y Học Tuệ Tĩnh - HuuDuc)

বহিঃসংযোগ

 Contains a detailed monograph on Mesua ferrea (Nagakeshara) as well as a discussion of health benefits and usage in clinical practice. Available online at https://web.archive.org/web/20101229121750/http://www.toddcaldecott.com/index.php/herbs/learning-herbs/312-nagakeshara

চিত্রশালা

তথ্যসূত্র 

বৃক্ষ
গাছ
উদ্ভিদ
ফুল
ক্রান্তীয় এশিয়ার উদ্ভিদ
শ্রীলঙ্কার জাতীয় প্রতীক
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ত্রিপুরার প্রতীক
বসুধৈব কুটুম্বকম্

বসুধৈব কুটুম্বকম্ (সংস্কৃত: वसुधैव कुटुम्बकम्) ("বসুধা=পৃথিবী" + "এব=প্রকৃতপক্ষে" + "কুটুম্বকম্=পরিবার") হল একটি সংস্কৃত বাগধারা, যেটি সাধারণত সমগ্র মানবজাতিকে একটি পরিবার হিসেবে বোঝাতে ব্যবহৃত হয়ে থাকে। মূলত হিন্দু গ্রন্থ মহা উপনিষদ্ সূত্রে প্রাপ্ত এটি ছিল "হিতোপদেশ" গল্প সংকলনের কোন একটি গল্পে ব্যবহৃত একটি উক্তি, যেটি পরবর্তীতে বিভিন্ন ব্যক্তি ও সংগঠন দ্বারা আদর্শগত ও রাজনৈতিক উদ্দেশ্যে ব্যবহৃত হয়।

তথ্যসূত্র

গ্রন্থপঞ্জি

বহিঃসংযোগ
Towards a Grand Harmony, T Chung (2010)

সংস্কৃত শব্দ ও শব্দবন্ধ
হিন্দু দর্শন
সংস্কৃত শব্দ ও বাক্যাংশ
হিন্দু দার্শনিক ধারণা
সিদ্দিকুর রহমান (অভিনেতা)

সিদ্দিকুর রহমান সিদ্দিক একজন বাংলাদেশী টেলিভিশন অভিনেতা। তিনি এক পর্বের টেলিভিশন নাটক ও ধারাবাহিকে বেশিরভাগ সময় কমেডি চরিত্রে অভিনয় করে থাকেন। ২০১৩ সালে তার অভিনীত প্রথম চলচ্চিত্র ‘এইতো ভালোবাসা’ মুক্তি পেয়েছিল। তার বিপরীতে নায়িকা ছিলেন অভীনেত্রী নিপুন। সিদ্দিক অভিনীত কিছু জনপ্রিয় নাটক ও ধারাবাহিক কবি বলেছেন, হাউসফুল, হ্যালো, ছাইয়্যা ছাইয়্যা, গ্ৰ্যাজুয়েট, মাইক, হাম্বা, বন্ধু এবং ভালোবাসা, সংবিধিবদ্ধ সতর্কীকরণ, ড্যান্স ডিরেক্টর, আমি নাটক বানাতে চাই, চৈতা পাগল, বরিশালের মামা ভাগ্নে, আমাদের সংসার, চন্দ্র বিন্দু ও রেডিও চকলেট।

প্রারম্ভিক জীবন 
সিদ্দিক টাঙ্গাইল জেলার মধুপুর উপজেলার চাপড়ী গ্রামে জন্মগ্রহণ করেন। তার পিতার নাম মোহাম্মদ মোজাফ্ফর আলী ও মায়ের নাম মোছাম্মৎ হামিদা বেগম।

অভিনয়জীবন
১৯৯৯ সালে নাটকের দল থিয়েটার আরামবাগ- এ অভিনয়ের মাধ্যমে মঞ্চে তার অভিষেক ঘটে। এসময় থিয়েটারের অধীনে তিনি বলদ, হাজার পোশাকী রাজার গল্প, পেজগীসহ বেশকিছু নাটকে অভিনয় করেন। এরপর তারিক আনাম খানের নির্মিত একটি চকলেটের বিজ্ঞাপনে অংশগ্রহণের মাধ্যমে শোবিজে আগমন করেন কিন্তু তখন তিনি মূলত সহকারী পরিচালক হিসেবে কাজ করতেন। ২০০৫ সালে দীপংকর দীপন নির্মিত “রৌদ্র ও রোদেলার কাব্য” নাটকে “কাউয়া সিদ্দিক” চরিত্রে অভিনয়ের মাধ্যমে তিনি নাটকে অভিনয় শুরু করেন। পরবর্তিতে ফাহামির পরিচালনায় কবি বলেছেন ও ধারাবাহিক নাটক হাউসফুলের মাধ্যমে তিনি জনপ্রিয়তা অর্জন করেন। ২০১৩ সালে তিনি আরটিভির প্রযোজনাতে “এইতো ভালোবাসা” নামের একটি চলচ্চিত্রে অভিনয় করেন।

রাজনৈতিক জীবন 
সিদ্দিক বাংলাদেশ আওয়ামী লীগের সাথে সম্পৃক্ত। ২০১৮ সালে একাদশ জাতীয় সংসদ নির্বাচনে অংশ নিতে আওয়ামী লীগ থেকে টাঙ্গাইল-১ আসনের মনোনয়ন পত্র কিনেছিলেন তিনি, কিন্তু দলীয় মনোনয়ন না পাওয়ায় নির্বাচনে অংশগ্রহণ করেননি।

ব্যক্তিগত জীবন
সিদ্দিক ২০১২ সালের ২৪ মে বাংলাদেশি বংশোদ্ভূত স্পেনের নাগরিক মারিয়া মীমকে বিয়ে করেন। ২০১৩ সালের ২৫শে জুন তিনি একটি পুত্র সন্তানের পিতা হন, যার নাম আরশ হোসেন আলিফ। ২০১৯ সালের ১৯ অক্টোবর তাদের বিবাহ বিচ্ছেদ হয়।

টেলিভিশন 
 রৌদ্র ও রোদেলার কাব্য (২০০৫) - কাউয়া সিদ্দিক 
 কবি বলেছেন (২০০৭) - সিদ্দিক
 হাউজফুল (২০০৮) - সিদ্দিক 
 ছাইয়্যা ছাইয়্যা (২০০৮) - বিপাশা 
 হ্যালো (২০০৯)
 চৌধুরী সাহেবের ফ্রি অফার (২০০৯) - আবুল কালাম
 গ্ৰ্যাজুয়েট (২০১০) - হানিফ 
 মাইক
 হাম্বা
 বন্ধু এবং ভালোবাসা
 সংবিধিবদ্ধ সতর্কীকরণ
 চিরকুমার সংঘ
 বড়দের বিবাহ শাস্ত্র
 ড্যান্স ডিরেক্টর
 আমি নাটক বানাতে চাই
 চৈতা পাগল
 বরিশালের মামা ভাগ্নে
 আমাদের সংসার
 চন্দ্র বিন্দু
 রেডিও চকলেট
 ব্যাচেলর ভাড়াটিয়া
 আমেরিকান ড্রিম (২০১২) - সিদ্দিক
 কারসাজি
 চিরকুমার সংঘ রিলোডেড (২০২২)

চলচ্চিত্র
 এইতো ভালোবাসা (২০১৩) - সিদ্দিক

তথ্যসূত্র

বহিঃসংযোগ
 

জীবিত ব্যক্তি
বাংলাদেশী নাট্য অভিনেতা
বাংলাদেশী টেলিভিশন অভিনেতা
বাংলাদেশী অভিনেতা
টাঙ্গাইল জেলার অভিনয়শিল্পী
নটর ডেম কলেজ, ঢাকার প্রাক্তন শিক্ষার্থী
মালক সুলায়মান

মালক সুলায়মান বা দ্য কিংডম অব সুলায়মান বা সুলাইমানের রাজত্ব একটি ইরানী ধর্মীয়-ঐতিহাসিক চলচ্চিত্র। ছবিটির পরিচালক শাহরিয়ার বাহরানি যিনি পূর্বে সেইন্ট মেরী চলচ্চিত্রটি পরিচালনা করেছেন। সুলায়মানের রাজত্ব চলচ্চিত্রটির প্রযোজক মুজতবা ফারাভারদেহ, এটি নভেম্বর ২০১০ সালে আন্তঃর্জাতিকভাবে মুক্তি দেয়ার পরিকল্পনা করা হয় কিন্তু প্রযুক্তিগত সমস্যার কারণে কিছুদিন দেরি হয়। চলচ্চিত্রটিতে ইসরাইলিদের রাজা নবী সুলায়মান  এর জীবনী বর্ণিত হয়েছে। সুলায়মানের রাজত্ব চলচ্চিত্রে প্রধানত কুরআন এ বর্ণিত সুলাইমান  এর ঘটনা বর্ণিত হয়েছে কিন্তু সেই সাথে ইহুদি ধর্মশাস্ত্রে বর্ণিত রাজা সলোমনের ঘটনাও কিছু নেয়া হয়েছে।

অভিনয়ে
 আমিন জিন্দেগানী
 এলহাম হামিদি
 মাহমুদ পাকনিয়াত

তথ্য উৎস

বহিঃসংযোগ
 আমরা সমালোচকদের জন্য চলচ্চিত্র তৈরী করি না  (ফার্সি ভাষায়)

ইরানি চলচ্চিত্র
ধর্মীয় চলচ্চিত্র
ঐতিহাসিক চলচ্চিত্র
২০১০-এর চলচ্চিত্র
চলচ্চিত্র ধারাবাহিক
ইসলাম সম্পর্কে চলচ্চিত্র
নিয়া সালামিস ফামাগুস্তা ফুটবল ক্লাব

নিয়া সালামিস ফামাগুস্তা এফসি অথবা নিয়া সালামিনা ফামাগুস্তা এফসি () সাইপ্রাসের আম্মোচোছতোশ ভিত্তিক একটি পেশাদার ফুটবল ক্লাব যারা সাইপ্রাওট ফার্স্ট ডিভিশনে খেলে থাকে। ১৯৭৪ সালে সাইপ্রাসের তুরস্ক আক্রমণ, যাতে তারা দ্বীপটির উত্তরের এলাকা দখল করে নেয়, তার পর থেকে ক্লাবটি উদ্বাস্তু ক্লাব হিসেবে খেলে আসছে। ক্লাবটির বর্তমানে লার্কানা থেকে পরিচালিত হচ্ছে।

এ পর্যন্ত নিয়া সালামিসের সবচেয়ে উল্লেখযোগ্য সাফল্য হল ১৯৯০ সালে সাইপ্রাস কাপ এবং সাইপ্রোয়েট এফএ শিল্ড (সুপার কাপ) জয়। সাইপ্রোয়েট ফার্স্ট ডিভিশনে ক্লাবটির সর্বোচ্চ সাফল্য ৩য় স্থান লাভ। প্রতিষ্ঠার প্রথম পাঁচ বছর (১৯৪৮-১৯৫৩) ক্লাবটি সাইপ্রাস অ্যামেচার (অপেশাদার) ফুটবল অ্যাসোসিয়েশন চ্যাম্পিয়নশিপে খেলে। ১৯৫৩ সালে ক্লাবটি সাইপ্রাস ফুটবল অ্যাসোসিয়েশনে যোগ দেয় অ্যাসোসিয়েশন কর্তৃক আয়োজিত বিভিন্ন চ্যাম্পিয়নশিপ এবং প্রতিযোগিতায় নিয়মিত অংশগ্রহণ করে। এ পর্যন্ত ক্লাবটি ৫০-এর অধিকবার সাইপ্রোয়েট প্রথম ডিভিশনে খেলেছে যা অংশগ্রহণকারী সকল দলের মধ্যে সপ্তম সর্বোচ্চ।

গ্রন্থসূত্র

বহিঃসংযোগ 

 
Team profile at UEFA.com
Team profile at Cyprus Football Association website

তথ্যসূত্র 

সাইপ্রাসের ফুটবল ক্লাব
১৯৪৮-এ প্রতিষ্ঠিত ফুটবল ক্লাব
মার্কোস রোহো

ফাউস্তিনো মার্কোস আলবার্তো রোহো (জন্ম ২০ মার্চ ১৯৯০) একজন আর্জেন্টিনীয় পেশাদার ফুটবলার। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্স এবং আর্জেন্টিনা জাতীয় দলে একজন ডিফেন্ডার হিসেবে খেলে থাকেন।

ক্যারিয়ার পরিসংখ্যান

ক্লাব

সম্মাননা

ক্লাব
এস্তুদিয়ান্তেস এলপি
কোপা লিবের্তাদোরেস: ২০০৯
আর্জেন্টিনা প্রিমেরা ডিভিশন: ২০১০

দেশ
ফিফা বিশ্বকাপ: রানার-আপ ২০১৪

ব্যক্তিগত
ফিফা বিশ্বকাপ অল-স্টার দল: ২০১৪

তথ্যসূত্র

বহিঃসংযোগ

Argentine Primera statistics at Fútbol XXI 
Zerozero 
 
 

১৯৯০-এ জন্ম
জীবিত ব্যক্তি
ফুটবল রক্ষণভাগের খেলোয়াড়
আর্জেন্টিনার আন্তর্জাতিক ফুটবলার
আর্জেন্টিনীয় ফুটবলার
প্রিমিয়ার লিগের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
ইংল্যান্ডে প্রবাসী ফুটবলার
২০১১ কোপা আমেরিকার খেলোয়াড়
২০১৪ ফিফা বিশ্বকাপের খেলোয়াড়
২০১৮ ফিফা বিশ্বকাপের খেলোয়াড়
উয়েফা ইউরোপা লিগ বিজয়ী খেলোয়াড়
রুশ প্রিমিয়ার লিগের খেলোয়াড়
ফুটবল ক্লাব স্পার্তাক মস্কোর খেলোয়াড়
প্রিমেইরা লিগার খেলোয়াড়
স্পোর্টিং সিপি-এর ফুটবলার
আর্জেন্টিনীয় প্রবাসী ফুটবলার
ইংল্যান্ডে আর্জেন্টিনীয় প্রবাসী ক্রীড়াবিদ
২০১৫ কোপা আমেরিকার খেলোয়াড়
২০১৬ কোপা আমেরিকার খেলোয়াড়
ফুটবল সেন্ট্রাল ডিফেন্ডার
বোকা জুনিয়র্সের খেলোয়াড়
আর্জেন্টিনীয় প্রথম বিভাগের খেলোয়াড়
রাশিয়ায় প্রবাসী ফুটবলার
পর্তুগালে প্রবাসী ফুটবলার
আর্জেন্টিনীয় পুরুষ ফুটবলার
এস্তুদিয়ান্তেস লা প্লাতার ফুটবলার
এ্যানথ্রাকুইনোন গ্লাইকোসাইড

এ্যানথ্রাকুইনোন গ্লাইকোসাইড () হল সে সব গ্লাইকোসাইড যাদের কাঠামোর মধ্যে এ্যানথ্রাকুইনোন নিউক্লিয়াস আছে। এ্যানথ্রাকুইনোন গ্লাইকোসাইড আর্দ্র বিশ্লেষণের ফলে শর্করা (গ্লাইকন অংশ) এবং শর্করা নয় এমন কিছু জৈব যৌগ তৈরী হয় (এগ্লাইকন অংশ) যার মধ্যে এ্যানথ্রাকুইনোন নিউক্লিয়াস থাকে।

কার্যপদ্ধতি 
এ্যানথ্রাকুইনোন গ্লাইকোসাইড গুলো ক্ষুদ্রান্ত থেকে শোষিত হয় এবং বৃহদান্ত্রে পুনঃশোষতি হয় যেখানে তারা বৃহদান্ত্রের পেশী সংকোচন এবং সঞ্চালন বৃদ্ধিকে উদ্দিপ্ত করে। বৃহদান্ত্রের মধ্যে এই সঞ্চালন বৃদ্ধি বিরেচন ঘটায়। পৃথক ভাবে সেবনে এগ্লাইকন গুলো গৃপিং-ইফেক্ট (কামড়ানো বৎ বেদনা) উৎপন্ন করে। এজন্য এরা এন্টিস্পাজমিক ঔষধের সাথে অথবা ক্যালমাটিভ (উত্তেজনা প্রশমক) বিরুৎ- আদা এবং ফানেল জাতীয় উদ্ভিদ সাথে নির্দেশিত।

পার্শ্বপ্রতিক্রিয়া 
সল্প মেয়াদি কোষ্ঠ্যকাঠিন্যে এই বিরুৎগুলোর সর্বোত্তম ব্যবহার হয়।দীর্ঘ মেয়াদী ব্যবহার অন্ত্রের স্বাভাবিকত্ব হ্রাস করে।

যৌগসমূহ/জাতক সমূহ 
এ্যানথ্রাকুইনোন যৌগসমূহঃ

অক্সান্থ্রন 
অক্সান্থ্রন গুলো হলো এ্যানথ্রাকুইনোন এবং এ্যানথ্রানলের মধ্যবর্তী উৎপন্ন যৌগ। তারা ক্যাসকারার (এক ধরনের উদ্ভিদ) বাকলে থাকে এবং এ্যানথ্রাকুইনোন এর জারণে উৎপন্ন হয়।যখন জারিত হয় তখন তারা এ্যানথ্রাকুইনোন-এ পরিনত হয়। হাইড্রোজেন পার-অক্সাইড ব্যবহার করে অক্সান্থ্রন গুলোকে জারিত করা হয়। মোডিফাইড বর্নট্রেজার টেস্টের মাধ্যমে এদের শনাক্ত করা যায়।

ডাইএন্থ্রন 
দুইটি এন্থ্রন অণু নিজেদের মধ্যে যুক্ত হয়ে ডাইএন্থ্রন গঠন করে। এন্থ্রনের স্বল্প জারনের কারণে ডাইএন্থ্রন গঠিত হতে পারে। উদাহরণ: সেন্নিডিনস্ এ এবং সেন্নিডিনস্ বি; রেডিন এ, বি এবং সি বিভিন্ন ধরনের ডাইএন্থ্রন।

সুগার অংশের কার্যক্রম 
গ্লাইকোসাইড গুলোর সুগার অংশ, বিশেষ করে গ্লুকোজ, এগ্লাইকন (সুগার বিহীন) অংশের সাথে এসিটাল গঠন করে। অবশিষ্ট সুগার অংশ এগ্লাইকনের শোষন এবং কার্যসম্পাদনের স্থানে পৌঁছানোকে সহজ করে।

তথ্যসূত্র 

ঔষধ বিজ্ঞান, সনাতন ঔষধ